Lav et referat af nedenstående tekst:

Tekst:
Sydens sol, hvide badestrande og farverige cocktails ved vandet er desværre aflyst i år for os danskere. Der er lange udsigter til næste charterrejse, men i mellemtiden er der gode nyheder til de vandhungrende nordjyder. Vandet på Jerup Strand er endnu engang godt nok til at kunne bade i, og efter de nye analyser af badevandskvaliteten formodes det, at karakteren går fra tilfredsstillende til god. Fra badeforbud til topkarakter I to år måtte borgerne i Jerup søge andre steder hen end den lokale strand, da vandkvaliteten var så ringe, at Frederikshavn Kommune valgte at udstede badeforbud. Sidste år så de årlige vandprøver, der afgør hvilken karakter en strand får, markant bedre ud, og endnu engang tyder prøverne på, at stranden stiger i karakter. Frederikshavn Kommune har i alt 63 kilometer strand, og Jerup har indtil nu været den eneste uden topkarakter. Derfor har kommunen været meget opmærksomme på, hvad årsagen til forureningen har skyldtes. Plan- og miljøudvalgsformand ved Frederikshavn Kommune Peter Sørensen (V) fortæller, at kommunen er ekstremt opmærksomme på problematikken omkring den tidligere forurening og i høj grad har sat ind på at få opsporet synderen. - Jeg skal være den første til at sige, at det har været en større opgave end forventet. Forureningen skyldes tilløb fra vandløb, og guderne skal vide, at der er nogen flere potentielle vandløb, end jeg vidste i baglandet ved Jerup. Trods årsagen ikke helt er identificeret, ser målingerne fra vandprøverne endnu engang markant bedre ud. Nu hvor prøverne tyder på, at vandkvaliteten i år er god, håber I så på, næste år at få anmærkningen udmærket? - Håbet kan vi jo altid have. Hvis vi fortsætter den positive tendens, der har været i målingerne i 2020, så er det et spørgsmål om, hvor stor grad vi stadig er præget af historik, da anmærkningen er et sammendrag af målingerne fra flere år tilbage, fortæller Peter Sørensen til TV2 Nord. Så selvom det ikke bliver solferie til Tenerife eller Mallorca i år, så pak badetøj og håndklæde og kør en tur til Costa Del Jerup i stedet. Det kan godt være, at du ikke kommer hjem med helt så god en tan, men i det mindste er badevandet godt.

Referat:
Fra ringe til god. Sådan betegnes badevandskvaliteten på Jerup Strand, der for andet år i træk ser ud til at stige i karakter.